CELEX: 32019D0837
Language: hu
Date: 2019-05-14 00:00:00
Title: A Tanács (EU) 2019/837 határozata (2019. május 14.) az egyrészről az Európai Unió, másrészről a Norvég Királyság, az Izlandi Köztársaság, a Svájci Államszövetség és a Liechtensteini Hercegség közötti, ezen országoknak a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökségben való részvételéről szóló megállapodásnak az Unió nevében történő megkötéséről

24.5.2019   
               
               
                  HU
               
               
                  Az Európai Unió Hivatalos Lapja
               
               
                  L 138/9
               
            
         A TANÁCS (EU) 2019/837 HATÁROZATA
         (2019. május 14.)
         az egyrészről az Európai Unió, másrészről a Norvég Királyság, az Izlandi Köztársaság, a Svájci Államszövetség és a Liechtensteini Hercegség közötti, ezen országoknak a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökségben való részvételéről szóló megállapodásnak az Unió nevében történő megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 74. cikkére, 77. cikke (2) bekezdésének a) és b) pontjára, 78. cikke (2) bekezdésének e) pontjára, 79. cikke (2) bekezdésének c) pontjára, 82. cikke (1) bekezdésének d) pontjára, 85. cikkének (1) bekezdésére, 87. cikke (2) bekezdésének a) pontjára, valamint 88. cikkének (2) bekezdésére, összefüggésben annak 218. cikke (6) bekezdése a) pontjának v. alpontjával,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     Az 1077/2011/EU európai parlamenti és tanácsi rendelet (2) létrehozta a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökséget (a továbbiakban: az ügynökség).
                  
               
                     (2)
                  
                  
                     Az 1077/2011/EU rendelet előírta, hogy a schengeni vívmányok és az Eurodac-kal kapcsolatos intézkedések végrehajtásához, alkalmazásához és fejlesztéséhez társult országok társulási megállapodásainak vonatkozó rendelkezései alapján olyan rendelkezéseket kell hozni, amelyek többek között meghatározzák ezen országoknak az ügynökség munkájában való részvétele jellegét és mértékét, valamint annak részletes szabályait, köztük a pénzügyi hozzájárulásokra, a személyzetre és a szavazati jogra vonatkozó rendelkezéseket.
                  
               
                     (3)
                  
                  
                     A Bizottság az Unió nevében tárgyalásokat folytatott az egyrészről az Európai Unió, másrészről a Norvég Királyság, az Izlandi Köztársaság, a Svájci Államszövetség és a Liechtensteini Hercegség közötti, ezen országoknak a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökségben való részvételéről szóló megállapodásról (a továbbiakban: a megállapodás). Az (EU) 2018/1549 tanácsi határozatnak (3) megfelelően a megállapodást 2018. november 8-án aláírták, figyelemmel annak megkötésére.
                  
               
                     (4)
                  
                  
                     2018. november 14-én elfogadásra került az (EU) 2018/1726 európai parlamenti és tanácsi rendelet (4). Az (EU) 2018/1726 rendelet hatályon kívül helyezte az 1077/2011/EU rendeletet. Az (EU) 2018/1726 rendeletben meghatározottak szerint az említett rendelettel létrehozott, a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség az 1077/2011/EU rendelettel létrehozott ügynökség helyébe lép és annak jogutódja. Az (EU) 2018/1726 rendeletnek megfelelően a hatályon kívül helyezett 1077/2011/EU rendeletre való hivatkozásokat az (EU) 2018/1726 rendeletre való hivatkozásnak kell tekinteni és az (EU) 2018/1726 rendelet mellékletében szereplő megfelelési táblázattal összhangban kell értelmezni.
                  
               
                     (5)
                  
                  
                     Az (EU) 2018/1726 rendelet (52) preambulumbekezdésében meghatározottak szerint az Egyesült Királyság részt vesz az említett rendeletben, és az rá nézve kötelező. Írország az Európai Unióról szóló szerződéshez (EUSZ) és az Európai Unió működéséről szóló szerződéshez (EUMSZ) csatolt, az Európai Unió keretébe beillesztett schengeni vívmányokról szóló 19. jegyzőkönyvnek megfelelően kérte a részvételét az (EU) 2018/1726 rendeletben, és az EUSZ-hez és az EUMSZ-hez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv 4. cikkének megfelelően bejelentette, hogy el kívánja fogadni az (EU) 2018/1726 rendeletet. Ezért az (EU) 2018/1726 rendelet 42. cikkét az Egyesült Királyságnak és Írországnak azáltal kell érvényre juttatniuk, hogy részt vesznek e határozatban. Az Egyesült Királyság és Írország ezért részt vesz e határozatban.
                  
               
                     (6)
                  
                  
                     Az (EU) 2018/1726 rendelet (51) preambulumbekezdésében meghatározottak szerint Dánia nem vesz részt az említett rendeletben, és az rá nézve nem kötelező. Dánia ezért nem vesz részt e határozatban. Mivel ez a határozat az 1987/2006/EK európai parlamenti és tanácsi rendelettel (5) és a 2007/533/IB tanácsi határozattal (6) létrehozott Schengeni Információs Rendszer (SIS II), a 2004/512/EK tanácsi határozattal (7) létrehozott Vízuminformációs Rendszer (VIS), az (EU) 2017/2226 európai parlamenti és tanácsi rendelettel (8) létrehozott határregisztrációs rendszer (EES), valamint az (EU) 2018/1240 európai parlamenti és tanácsi rendelettel (9) létrehozott Európai Utasinformációs és Engedélyezési Rendszer (ETIAS) tekintetében a schengeni vívmányokra épül, az EUSZ-hez és az EUMSZ-hez csatolt, Dánia helyzetéről szóló 22. jegyzőkönyv 4. cikkének megfelelően Dánia az e határozatról szóló tanácsi határozatot követő hat hónapon belül határoz arról, hogy azt nemzeti jogában végrehajtja-e.
                     A Dániában vagy az Európai Unió egy másik tagállamában benyújtott menedékjog iránti kérelem elbírálásáért felelős állam meghatározására vonatkozó feltételek és eljárási szabályok megállapításáról, valamint a dublini egyezmény hatékony alkalmazása érdekében az ujjlenyomatok összehasonlítására irányuló „Eurodac” létrehozásáról szóló, az Európai Közösség és a Dán Királyság közötti megállapodás (10) 3. cikkének megfelelően Dániának értesítenie kell a Bizottságot, hogy az Eurodac és a DubliNet tekintetében végrehajtja-e az e határozatban foglaltakat.
                  
               
                     (7)
                  
                  
                     A megállapodást jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az egyrészt az Európai Unió, másrészt a Norvég Királyság, az Izlandi Köztársaság, a Svájci Államszövetség és a Liechtensteini Hercegség közötti, ezen országoknak a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökségben való részvételéről szóló megállapodást (11) a Tanács az Unió nevében jóváhagyja.
            A megállapodás szövegét csatolták e határozathoz.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. május 14-én.
            
               
                  a Tanács részéről
               
               
                  az elnök
               
               P. DAEA
            
         
         
            (1)  2019. március 13-i egyetértés (a Hivatalos Lapban még nem tették közzé).
         
            (2)  Az Európai Parlament és a Tanács 1077/2011/EU rendelete (2011. október 25.) a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség létrehozásáról (HL L 286., 2011.11.1., 1. o.).
         
            (3)  A Tanács (EU) 2018/1549 határozata (2018. október 11.) az egyrészről az Európai Unió, másrészről a Norvég Királyság, az Izlandi Köztársaság, a Svájci Államszövetség és a Liechtensteini Hercegség közötti, ezen államoknak a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökségben való részvételéről szóló megállapodásnak az Unió nevében történő aláírásáról (HL L 260., 2018.10.17., 1. o.).
         
            (4)  Az Európai Parlament és a Tanács (EU) 2018/1726 rendelete (2018. november 14.) a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai uniós ügynökségről (eu-LISA), az 1987/2006/EK rendelet és a 2007/533/IB tanácsi határozat módosításáról, valamint az 1077/2011/EU rendelet hatályon kívül helyezéséről (HL L 295., 2018.11.21., 99. o.).
         
            (5)  Az Európai Parlament és a Tanács 1987/2006/EK rendelete (2006. december 20.) a Schengeni Információs Rendszer második generációjának (SIS II) létrehozásáról, működtetéséről és használatáról (HL L 381., 2006.12.28., 4. o.).
         
            (6)  A Tanács 2007/533/IB határozata (2007. június 12.) a Schengeni Információs Rendszer második generációjának (SIS II) létrehozásáról, működtetéséről és használatáról (HL L 205., 2007.8.7., 63. o.).
         
            (7)  A Tanács 2004/512/EK határozata (2004. június 8.) a Vízuminformációs Rendszer létrehozásáról (VIS) (HL L 213., 2004.6.15., 5. o.).
         
            (8)  Az Európai Parlament és a Tanács (EU) 2017/2226 rendelete (2017. november 30.) a tagállamok külső határait átlépő harmadik országbeli állampolgárok belépésére és kilépésére, valamint beléptetésének megtagadására vonatkozó adatok rögzítésére szolgáló határregisztrációs rendszer (EES) létrehozásáról és az EES-hez való bűnüldözési célú hozzáférés feltételeinek meghatározásáról, valamint a Schengeni Megállapodás végrehajtásáról szóló egyezmény, a 767/2008/EK rendelet és az 1077/2011/EU rendelet módosításáról (HL L 327., 2017.12.9., 20. o.).
         
            (9)  Az Európai Parlament és a Tanács (EU) 2018/1240 rendelete (2018. szeptember 12.) az Európai Utasinformációs és Engedélyezési Rendszer (ETIAS) létrehozásáról, valamint az 1077/2011/EU rendelet, az 515/2014/EU rendelet, az (EU) 2016/399 rendelet, az (EU) 2016/1624 rendelet és az (EU) 2017/2226 rendelet módosításáról (HL L 236., 2018.9.19., 1. o.).
         
            (10)  HL L 66., 2006.3.8., 38. o.
         
         
            (11)  A megállapodás hatálybalépésének dátumát az Európai Unió Hivatalos Lapjában a Tanács Főtitkársága teszi közzé.